**Ministru kabineta noteikumu projekta „****Grozījums Ministru kabineta 2014. gada 28. oktobra noteikumos Nr.666 „Noteikumi par darbības programmas „Izaugsme un nodarbinātība” 9.2.3. specifiskā atbalsta mērķa „Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” īstenošanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2014. gada 28. oktobra noteikumu Nr.666 “*Noteikumi par darbības programmas “Izaugsme un nodarbinātība” 9.2.3. specifiskā atbalsta mērķa “Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” īstenošanu*” (turpmāk – MK noteikumi Nr.666) šobrīd spēkā esošās redakcijas 27.1. apakšpunkts nosaka, ka darbība „Prioritāro veselības jomu veselības tīklu attīstības vadlīniju izstrāde” (turpmāk – tīklu attīstības vadlīnijas) ieviešama līdz 2016. gada 31. jūlijam. Minētās darbības izpildei Eiropas Sociālā fonda projekta *Nr.9.2.3.0/15/I/001 „Veselības tīklu attīstības vadlīniju un kvalitātes nodrošināšanas sistēmas izstrāde un ieviešana prioritāro veselības jomu ietvaros”* ietvaros 2014. gada 30. decembrī starp Nacionālo veselības dienestu (turpmāk – dienests) un Starptautiskās Rekonstrukcijas un attīstības banku (turpmāk – Pasaules Banka) ir noslēgts līgums (turpmāk – Līgums), kurš paredz tīklu attīstības vadlīniju sadalīšanu nodevumos. Daļai Pasaules Bankas nodevumu tiek kavēts nodošanas termiņš, ko ietekmē sākotnēji neplānoti sarežģītais un laikietilpīgais datu apstrādes process. Pasaules Banka datu analīzē ir iesaistījusi gan Pasaules Bankas darbiniekus, gan ārpakalpojuma sniedzējus un konsultantus, bet iesaistīto pušu koordinēšana un vienotu kvalitātes standartu nodrošināšana ir laikietilpīgs process. Ņemot vērā, ka Līgums ar Pasaules Banku tika noslēgts atbilstoši Pasaules Bankas līguma formai, tiek ierobežota rīcība, lai ietekmētu Pasaules Bankas darbu, bet pastāvīgi notiek pārrunas ar Pasaules Bankas atbildīgajiem darbiniekiem, kā arī par termiņu ievērošanas nepieciešamību tika uzrunāta dažāda līmeņa Pasaules Bankas vadība. Piemēram, lai tiktu ievērots nodevumu izstrādes termiņš, 2016. gada 20. jūnijā Finanšu ministrija kā vadošā iestāde kopā ar Veselības ministriju (turpmāk – VM) organizēja konferences zvanu ar Pasaules banku. VM kopā ar dienestu regulāri – reizi nedēļā, organizē konferences zvanu ar Pasaules Banku, kuras laikā tiek pārrunāts nodevumu sagatavošanas progress un izpildes termiņi. Tāpat Latvijas Republikas Saeimas Publisko izdevumu un revīzijas komisija ir nosūtījusi vēstuli Pasaules Bankai par tās ekspertu konsultatīvā pakalpojuma līguma laicīgu neizpildi. Pasaules Bankas izstrādāto tīklu attīstības vadlīniju nodevumu iesniegšanas termiņu ievērošana ir ļoti svarīga turpmāko Eiropas Savienības (turpmāk – ES) fondu investīciju plānošanai veselības attīstības nozarē, bet termiņu sasteigšana nedrīkst būt svarīgāka par nodevumu kvalitāti, jo tieši no nodevumu kvalitātes ir atkarīga pārdomāta, efektīva, gudra un Latvijas iedzīvotājiem pieejama veselības aprūpes uzlabošana. Sākotnēji MK noteikumos Nr.666 27.1. apakšpunktā noteiktais tīklu attīstības vadlīniju ieviešanas termiņš tika grozīts ar 2015. gada 22. septembra Ministru kabineta noteikumiem Nr.538, pagarinot to no 2015.gada 31.decembra līdz 2016.gada 31.jūlijam. Ņemot vērā, ka no nodevumu termiņa ir atkarīga citu specifisko atbalsta mērķu (turpmāk – SAM) īstenošanas uzsākšanas termiņi[[1]](#footnote-2), papildus ar Ministru kabineta 2015. gada 22. septembra sēdes protokollēmuma (prot. Nr.50 15.§) 3. punktu tika noteikts, ka tīklu attīstības vadlīniju nodevumi, kas saistīti ar veselības aprūpes pakalpojumu pieejamību, tiks izstrādāti un saskaņoti līdz 2016. gada 31. martam. Ņemot vērā, ka tīklu attīstības vadlīniju nodevumi, kas saistīti ar veselības aprūpes pakalpojumu pieejamību, netika izstrādāti minētajā termiņā, ar Ministru kabineta 2016.gada 5.jūlija sēdes protokollēmuma (prot.Nr.33 18.§) 2.punktu minētais termiņš pagarināts līdz 2016. gada 31. jūlijam. Vienlaikus Ministru kabineta 2016.gada 5.jūlija sēdes protokollēmumā (prot.Nr.33 18.§) tiek noteikti pasākumi, lai mazinātu kavējuma negatīvo ietekmi, proti tiks prioritizēti Pasaules Bankas nodevumu, kas saistīti ar veselības aprūpes pakalpojumu pieejamību, izvērtēšanas process, kā arī tiek uzsākts darbs pie VM administrējamo SAM nosacījumu izstrādes, nodrošinot, ka regulējošie normatīvie akti tiek izsludināti Valsts sekretāru sanāksmē ne vēlāk kā līdz 2016. gada 31.jūlijam. Šobrīd, ņemot vērā aktuālo vadlīniju nodevumu izstrādes plānu (nepieciešamie Pasaules bankas nodevumi būs pieejami tikai augustā), VM ir konstatējusi, ka tīklu attīstības vadlīniju nodevumi, kas saistīti ar veselības aprūpes pakalpojumu pieejamību, **netiks izstrādāti un saskaņoti līdz 2016. gada 31.jūlijam**. Tādejādi netiks izpildīts Ministru kabineta 2016.gada 5.jūlija sēdes protokollēmuma (prot.Nr.33 18.§) 1.punkta uzdevums, kurš paredzpagarināttīklu attīstības vadlīniju nodevumu, kas saistīti ar veselības aprūpes pakalpojumu pieejamību, izstrādes un saskaņošanas termiņu līdz 2016.gada 31.jūlijam un nebūs izpildāms minētā protokollēmuma 2.punkta uzdevums, kurš paredz nodrošināt, ka VM administrējamo SAM regulējošie normatīvie akti tiek izsludināti Valsts sekretāru sanāksmē līdz 2016. gada 31.jūlijam. Tuvākā ES fondu uzraudzības apakškomitejas sēde, uz kuru iespējams iesniegt dokumentāciju VM administrējamo SAM ieviešanas apstiprināšanai (sākotnējais novērtējums, kritēriji, tostarp Ministru kabineta noteikumu projekts) ir 2016. gada 21. jūlijs, attiecīgi apakškomitejas locekļu komentāri, uz kā pamata tiks precizēta dokumentācija, tiks iesniegti līdz 2016.gada 5.augustam. Ņemot vērā iepriekš minēto, kā arī, lai izsludinātu Valsts sekretāru sanāksmē atbilstoši apakškomitejas locekļu komentāriem precizētu Ministru kabineta noteikumu projektu, uzskatām, ka ir pagarināms: 1. Ministru kabineta 2015. gada 22. septembra sēdes protokollēmuma (prot. Nr.50 15.§) 3.punktā dotā uzdevuma izpildes termiņš līdz 2016.gada 30.novembrim;
2. Ministru kabineta 2016.gada 5.jūlija sēdes protokollēmuma (prot.Nr.33 18.§) 2.punktā dotā uzdevuma izpildes termiņš līdz 2016.gada 31.augustam.

Attiecīgi noteikumu projektam pievienots protokollēmuma projekts.Atbilstoši tīklu attīstības vadlīniju nodevumu izstrādes plānam, līdz septembrim tiks piegādāti visi nodevumi, ko, ņemot vērā iepriekšējo pieredzi, varētu saskaņot un apstiprināt, nodrošināt publikāciju par pētījuma rezultātiem un organizēt konferenci trīs līdz četru mēnešu laikā jeb līdz 2016. gada 31. decembrim. Ņemot vērā, ka 9.2.3.specifiskā atbalsta mērķa “Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” (turpmāk – 9.2.3. SAM) darbība „Vienotas nacionālās veselības aprūpes **kvalitātes nodrošināšanas sistēmas izveide** un ieviešana” īstenošanas termiņš ir noteikts 2018. gada 31. decembris, noteikumu projektā **minētā tīklu attīstības vadlīnijuīstenošanas termiņa pagarināšana līdz 2016.gada 31.decembrim neietekmēs kopējo 9.2.3. SAM īstenošanas termiņu**.Noteikumu projektam pievienotajā protokollēmumā noteiktais Ministru kabineta 2015. gada 22. septembra sēdes protokollēmuma (prot. Nr.50 15.§) 3.punktā dotā uzdevuma izpildes termiņa pagarinājums līdz 2016.gada 30.novembrim neietekmēkopējo 9.2.3. SAM īstenošanas termiņu, kas ar šo noteikumu projektu noteikts līdz 2016.gada 31.decembrim. Tāpat noteikumu projektam pievienotajā protokollēmumā noteiktais Ministru kabineta 2015. gada 22. septembra sēdes protokollēmuma (prot. Nr.50 15.§) 3.punktā dotā uzdevuma izpildes termiņa pagarinājums līdz 2016.gada 30.novembrim neietekmēcitu specifisko atbalsta mērķu īstenošanas termiņus jo ar šim noteikumu projektam pievienoto protokollēmumu noteikts, ka tiek grozīts Ministru kabineta 2016.gada 5.jūlija protokollēmuma 2.punktā dotā uzdevuma izpildes termiņš no 2016.gada 31.jūlija līdz 2016.gada 31.augustam.Tādejādi citu specifisko atbalsta mērķu īstenošanas nosacījumiem jābūt izsludinātiem VSS līdz 2016.gada 31.augustam. Tādejādi, pamatojoties uz iepriekšminētiem faktiem, nepieciešams tīklu attīstības vadlīnijuīstenošanas termiņa kopējais pagarinājums līdz 2016. gada 31. decembrim, attiecīgi precizējot MK noteikumu Nr.666 27.1. apakšpunktu.  |
| 3. | Projekta izstrādē iesaistītās institūcijas | MK noteikumu Nr.666 grozījumu izstrādes ietvaros tika iesaistīta Veselības ministrija, Nacionālais veselības dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Veselības ministriju, Nacionālo veselības dienestu, Neatliekamās medicīniskās palīdzības dienestu, Veselības inspekciju, Slimību profilakses un kontroles centru, Centrālo finanšu un līgumu aģentūru. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. Tiesiskā regulējuma ietvaros noteiktie pienākumi tiks īstenoti esošo finanšu un darbinieku kapacitātes ietvaros. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 303 200  | 0 | 366 262 | -851 127 | 0 |
| 2. Budžeta izdevumi: | 1 533 177 | 0 | 430 894 | -1 001 325 | 0 |
| 3. Finansiālā ietekme: |  -229 977 | 0 | -64 632 | 150 198 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 0 | 0 | 0 | 0 |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | SAM kopējais finansējums (*kopējās attiecināmās izmaksas*) 4 609 777 *euro* apmērā, tai skaitā, ESF finansējums 3 918 310 *euro*, valsts budžeta finansējums 691 467 *euro*. Budžeta ieņēmumi ir finansējuma ESF daļa 85% apmērā no projekta attiecināmām izmaksām. Projekts plānots ieviest līdz 2018. gada IV ceturksnim. **2014. gada** kopējās izmaksas 224 632 *euro*, tai skaitā ESF finansējums 190 937 *euro* un valsts budžeta līdzfinansējums 33 695 *euro*. * **2015. gadam** kopējās izmaksas 356 045 *euro*, tai skaitā ESF finansējums 302 638 *euro* un valsts budžeta līdzfinansējums 53 407 *euro*. 2015. gadā tika apstiprināta finansējuma pārdale no 74. resora 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
* **2016. gadam** kopējās izmaksas 1 533 177 *euro*, tai skaitā ESF finansējums 1 303 200 *euro* un valsts budžeta līdzfinansējums 229 977 *euro*. 2016. Gadā ar Finanšu ministrijas 2016.gada 4.februāra rīkojumu Nr.67 tika apstiprināta finansējuma pārdale no 74. resora 80.00.00 programmas ,,Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
* **2017. gadam** kopējās izmaksas 1 964 071 *euro*, tai skaitā ESF finansējums 1 669 462 *euro* un valsts budžeta līdzfinansējums 294 609 *euro*. Finansējums 2017. gadam tiks iestrādāts budžeta ilgtermiņa saistībās.
* **2018. gadam** kopējās izmaksas 531 852 *euro*, tai skaitā ESF finansējums 452 073 *euro* un valsts budžeta līdzfinansējums 79 779 *euro*. Finansējums 2018. gadam tiks iestrādāts budžeta ilgtermiņa saistībās.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

**Anotācijas IV un V sadaļas – projekts šo jomu neskar.**

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Ņemot vērā, ka par Pasaules Bankas nodevumiem ir informēta finansējuma saņēmēja izveidotā projekta „Veselības tīklu attīstības vadlīniju un kvalitātes nodrošināšanas sistēmas izstrāde un ieviešanas prioritāro jomu ietvaros” Veselības tīklu attīstības vadlīniju darba grupa, kur dalību ņem, piemēram, Latvijas Pašvaldību savienība, Rīgas plānošanas reģions, Kurzemes plānošanas reģions, Latvijas Lielo pilsētu asociācija, Latvijas Lauku ģimenes ārstu asociācija un Latvijas Māsu asociācija, uzskatāms, ka sabiedrība ir informēta. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgās iestādes funkcijas pilda Veselības ministrija, sadarbības iestādes funkcijas – Centrālā finanšu un līgumu aģentūra. Projekta iesniedzējs ir Nacionālais veselības dienests. Projekta sadarbības partneri ir Veselības ministrija un tās padotības iestādes Veselības inspekcija, Neatliekamās medicīniskās palīdzības dienests un Slimību profilakses un kontroles centrs. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar MK noteikumu projektu noteiktie institūciju pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas. |
| 3. | Cita informācija | Nav. |

Veselības ministre A. Čakša

Vīza: Valsts sekretāra p.i. K. Ketners

21.07.2016 16:27

1853

A.Tomsone

67876181, Agnese.Tomsone@vm.gov.lv

1. Veselības ministrijas administrējamais 9.2.5. specifiskais atbalsta mērķis “Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas”, 9.2.6. specifiskais atbalsta mērķis “Uzlabot ārstniecības un ārstniecības atbalsta personāla kvalifikāciju” un 9.3.2. specifiskais atbalsta mērķis “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” un Labklājības ministrijas administrētās 9.2.2.1. pasākuma “Deinstucionalizācija” ietvaros izstrādātie deinstitucionalizācijas plāni. [↑](#footnote-ref-2)